**TIRGUS IZPĒTES NOTEIKUMI**

*tēlnieka pakalpojumu sniegšanai taktilo figūru dizaina izstrādei un izgatavošanai*

Rīgā, 2020. gada 23. decembrī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874, e-pasts: alise.luse@kurzemesregions.lv |

1. **PAKALPOJUMS**
	1. Iepirkuma priekšmets ir tēlnieka pakalpojumu sniegšana taktilo figūru dizaina izstrādei un izgatavošanai saskaņā ar tehnisko specifikāciju projekta Nr.CB786 īstenošanas laikā (turpmāk – Iepirkuma priekšmets).
	2. Iepirkuma priekšmeta CPV kods: 92312230-2 (Tēlnieku sniegtie pakalpojumi).
	3. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	4. Iepirkuma priekšmets tiek finansēts no INTERREG Centrālās Baltijas jūras reģiona programmas 2014.-2020. gadam līdzfinansētā projekta Nr. CB786 “Dabas pieejamība visiem” (,,NatAc’’).
	5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2020. gada 8. janvāra pulksten 17.00,** nosūtot aizpildītu pieteikuma formu (2. pielikums) un papilddokumentus uz e-pastu: alise.luse@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		6. **No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 3. pielikumā aprakstītajiem mērķiem un attiecīgo figūru koncepcijai atbilstošāko piedāvājumu ar zemāko cenu. Tirgus izpētes veicējs atbilstības ietvaros izvērtēs arī vides objektu papildinātību ar elementiem, kas sniegs iespēju apskatīt, uztvert un saprast objektu cilvēkiem ar invaliditāti.**
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties;
		5. Tirgus izpētes veicējam ir tiesības slēgt līgumu tikai par daļu no kopējā darba apjoma, ņemot vērā pieejamo finansējumu.

1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Taktilo figūru dizaina izstrāde un izgatavošana nepieciešama projekta Nr. CB786 “Dabas pieejamība visiem” (,,NatAc’’) ietvaros iespēju paplašināšanai cilvēkiem ar invaliditāti (sevišķi cilvēkiem ar redzes traucējumiem) attiecībā uz vides pieejamību dabas takās (detalizēta informācija par projektu pieejama saitē: <https://www.kurzemesregions.lv/projekti/turisms/natac/>).

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Vides objekta – 7 zivju figūru grupas skices/dizaina izstrāde un skulptūras izgatavošana Ventspils Būšnieku ezera takā saskaņā ar 3.pielikumā iekļauto koncepciju figūru izgatavošanai.
2. Izpildītājam jāiesniedz detalizētas objektu skices un jāsaskaņo ar Tirgus izpētes veicēju pirms katra objekta izgatavošanas un uzstādīšanas.
3. Taktilo figūru piegāde un palīgdarbi uzstādīšanas nodrošināšanai ir iekļauti darba uzdevumā. Pakalpojums izpildāms līdz 31.03.2020.
4. pielikums

**PIETEIKUMS**

*tēlnieka pakalpojumu sniegšanai taktilo figūru dizaina izstrādei un izgatavošanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt tēlnieka pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (norādot izmantojamos materiālus, to priekšrocības, izmērus, rasējumus vai foto, grafiskos zīmējumus, ja pieejami, u.c.):

|  |
| --- |
| *Pretendents apraksta kopējo risinājumu un piedāvā figūru dizaina skices un to detalizētāku aprakstu (skices un aprakstu var pievienot kā atsevišķu datni).*   |

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.**

**Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Tēlnieka pakalpojumu sniegšana 7 zivju figūru grupas skulptūras dizaina izstrādei, izgatavošanai un piegādei |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |
|  |  |

3.pielikums

**Būšnieku ezera takas vispārīgais raksturojums**

Būšnieku ezera krasts ir dabas liegums, kas izveidots 2004. gadā, lai aizsargātu dažādus Eiropas nozīmes biotopus. Tas ir 49 hektārus plašs un iekļauts Eiropas aizsargājamo dabas teritoriju Natura 2000 tīklā.

Šobrīd Būšnieku ezers kļuvis par iecienītu pilsētas iedzīvotāju atpūtas vietu. Šeit var gan peldēt un braukt ar laivu, skriet, braukt ar velo, kā arī baudīt nesteidzīgas pastaigas. Ap ezeru visā tā garumā ir izveidota 9 km gara pastaigu taka, t.sk. 200 m gara ezera laipa ar skatu platformu putnu vērošanai. Uz takas uzstādīti informatīvie stendi par dabas liegumu un tajā sastopamo floru un faunu.

**Koncepcija taktilo figūru izgatavošanai:**

Stilizētā formātā veidotu 7 zivju figūru (Būšnieku ezerā raksturīgās zivis) grupas izveide, kur katra zivs figūra ir stiprināma uz metāla balsta (caurules), līdzīgā principā kā iespējamajos paraugattēlos zemāk. Šādā veidā nostiprinātus objektus plānots zvietot savstarpēji tuvinātā vai attālinātā grupā (precizējams uz vietas dabā, novietne plānota takas posmā no kura fonā ir saskatāms ezers).

Figūru izvietojuma augstums precizējams māksliniekam, ņemot vērā figūru dimensijas, apskates leņķi un vietas dimensijas dabā, taču tām jābūt sasniedzamām, lai tās pildītu savu taktilo funkciju un būtu lietojamas (iztaustāmas) cilvēkiem ar redzes traucējumiem, veicinot iztēli un fantāziju.

Figūras veidojamas ar izziņas funkciju. Tām ir jābūt viegli uztveramām gan bērniem, gan pieaugušajiem, ar iespēju identificēt konkrētai zivju sugai raksturīgu vizuālo pazīmi. Figūrām jābūt papildinātām ar elementiem, kas sniedz iespēju apskatīt, uztvert un saprast objektu cilvēkiem ar invaliditāti.

Figūrām jābūt noturīgām pret laikapstākļu negatīvo iedarbību (t.sk. stipru vēju un aizsardzību pret rūsēšanu), nodrošinot vismaz 2 gadu garantijas termiņu un jābūt veidotām tā, lai tās nebūtu iespējams viegli nolauzt.

Tēlnieka izstrādātās idejas skice ir saskaņojama Pasūtītāju.

Zivju saraksts atbilstoši “BŪŠNIEKU EZERA KRASTS”

DABAS AIZSARDZĪBAS PLĀNĀ norādītajam sarakstam:

1. Līdaka - Esox lucius

2. Rauda  - Rutilus rutilus

3. Rudulis  - Scardinus erythrophthalmus

4. Līnis - Tinca tinca

5. Karūsa - Carassius carassius

6. Plaudis - Abramis brama

7. Asaris  - Perca fluviatilis

Figūru attēlojums informatīvi (iespējamie paraugi taktilo figūru dizaina izstrādei):



  

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)